lv lv ru ca fr lv en lv lv uz lv lv fr lv lv hu eo lv lv lv lv lv lv fr lv lv hbs_lat lv lv lv lv lv lv lv lv lv lv fi sl lv lv lv lv lv ca fr lv en lv lv uz lv lv fr lv lv hu eo lv lv lv lv lv lv fr lv lv hbs_lat lv lv lv lv lv lv lv lv lv lv fi sl lv lv lv lv lv lv lv lv lv lv lv lv lv lv lv lv lv lv lv lv en lv lv lv lv en lv lv lv lv lv lv lv lv de lv lv de en en fr de fr fr en sv fr de de fr fr fr sv en fr en ja fr de fr es nb fr de en en sv de de fr en fr it fr en fr lv lv lv hy uk lv lv lv en nl es hbs_lat lv lv lv lv lv th lv lv lv lv lv lv lv lv lv lv lv lv lv lv lv lv lv
Mežaparka Lielās estrādes būvniecības B posma pirmajā kārtā ir izbūvēta arhitektu iecerētā “Sidraba birzs” dziesmu kalnā – Rīgas domes Īpašuma departaments
Par eParaksta rīkiem un elektronisko dokumentu apriti
Izsoles kārtības un pieteikumu veidlapas
Izsoles kārtība, līguma projekts un pieteikumu veidlapas starpgabaliem
Informācija sakņu (ģimenes) dārzu lietotājiem
Brīvo sakņu (ģimenes) dārzu saraksts
Sakņu (ģimenes) dārzu zemes nomas līguma paraugs
Par personas datu apstrādi
Par eParaksta rīkiem un elektronisko dokumentu apriti
Citi par brīvu cenu
Izsoles kārtības un pieteikumu veidlapas
Izsoles kārtība, līguma projekts un pieteikumu veidlapas starpgabaliem
Telpas semināriem un pasākumiem
Publikācijas par iznomātajiem NĪ
Par personas datu apstrādi
Informācija sakņu (ģimenes) dārzu lietotājiem
Brīvo sakņu (ģimenes) dārzu saraksts
Sakņu (ģimenes) dārzu kartes
Sakņu (ģimenes) dārzu zemes nomas līguma paraugs
Mežaparka Lielās estrādes būvniecības B posma pirmajā kārtā ir izbūvēta arhitektu iecerētā “Sidraba birzs” dziesmu kalnā
Trešdien, 10. jūnijā, Rīgas pašvaldības pagaidu administrācijas pārstāvji kopā ar valdības ministriem, būvniekiem, arhitektiem, Dziesmu un deju svētku rīkotājiem, virsdiriģentiem  un projektā iesaistīto institūciju un mediju pārstāvjiem klātienē iepazinās ar Mežaparka Lielās estrādes būvniecības B posma pirmajā kārtā paveiktajiem darbiem.
“Mežaparkā vienmēr noris grandiozi svētki. Pārbūvētā estrāde ļaus tiem būt vēl varenākiem un dižākiem. Šis arhitektoniskais risinājums nav tikai Rīgas un Latvijas lepnums, tas ir pasaules mēroga objekts. Ceru, ka 2021. gada Latvijas Skolu jaunatnes dziesmu un deju svētku dalībnieki patiesi izbaudīs estrādes jaunās akustiskās un infrastruktūras priekšrocības, gūstot vienreizīgu pieredzi,” pasākumā norādīja Rīgas pilsētas pašvaldības pagaidu administrācijas vadītājs Edvīns Balševics.
Būvniecības valsts kontroles birojs 21.maijā pieņēma ekspluatācijā Mežaparka Lielās estrādes B posma pirmās kārtas būvniecības darbus, kuru rezultātā ir izbūvēta jaunā estrādes ēka un kupols, kā arī tai pieguļošā infrastruktūra – apsardzes objekts,  inženiertehniskās sistēmas, apkārtesošo ceļu izbūve un veikti teritorijas labiekārtošanas darbi.
Kultūras ministrs Nauris Puntulis: “Mežaparka Lielā estrāde top par valsts radošās ekonomikas vienu no redzamākajiem simboliem, kuras centrā ir neatsverams ieguldījums Dziesmusvētku tradīcijas attīstībā. Bet jau šodien tālredzīgi jādomā par to, lai pēc estrādes pabeigšanas tā taptu par dzīvu, cilvēku iemīļotu kultūras un publisko pasākumu vietu.”
Mežaparka Lielā estrāde šobrīd ir ieguvusi tās autoru arhitektu Jura Pogas un Austra Mailīša iecerētās Sidraba birzs dziesmu kalnā veidolu. Sazaroto “koku rakstu” un pārējās metāla konstrukcijas, kas veidota no 1766,4 tonnas metāla konstrukcijas. Unikālā konstrukcija ir veidota no kolonām un kopnēm un iestiepjas debesīs 35,8 metru augstumā. Metāla kopnēs  ir iekārti 510 akustiskie vairogi. Tādējādi šis objekts Eiropas mērogā atzīstams kā unikāls un  sarežģīts, kuram ir individuāls akustiskais risinājums.
Pilnsabiedrības “LNK, RERE” projekta direktors Valdis Koks uzsvēra: “Visatzinīgākie vārdi šodien jāsaka visiem būvniecības dalībniekiem par veiksmīgi kopā paveikto tik īsā un saspringtā termiņā. Tieši sadarbība un uz rezultātu orientēts pasūtītājs – Rīgas domes Īpašumu departaments – sekmēja to, ka Latvijā iegūstam pasaules līmeņa objektu. Neskatoties uz izmaiņām, ko ieviesa pandēmija, mēs pieturējāmies pie plāna un pabeidzām visus darbus mēnesi pirms termiņa. Esam nodevuši estrādi Dziesmu svētku organizētāju un dalībnieku rīcībā, kuri jau nākamajā gadā varēs novērtēt visas iebūvēto tehnoloģiju priekšrocības.”
Jaunajā estrādē ir iespēja uzstāties 12 874 koristiem, kas ir gandrīz divas reizes vairāk, nekā iepriekš, kā arī uzņemt dejotājus paplašinātajā dejošanas laukumā. Pēc rekonstrukcijas estrāde svētku dalībniekiem būs ērtāka, vieglāk pieejama un drošāka. Īpaši pārdomāts ir pakāpienu un sēdvietu izkārtojums – pakāpieni veidoti no dzelzsbetona konstrukcijām, savukārt sēdvietās ir noņemami koka soli ar īpašu aizsargkārtu. Estrādē izbūvēta adiabātiskā sistēma, kas karstā laikā ļaus atvēsināt dziedātājus, dzesējot sakarsušo gaisu ar ūdens miglas palīdzību.
B posma pirmās kārtas būvniecības darbi tika uzsākti 2018.gada 5.oktobrī pēc tam, kad tika parakstīts līgums ar projekta pasūtīju Rīgas domes Īpašuma departamentu un pilnsabiedrību “LNK, RERE”.
Paveiktos būvniecības darbus Mežaparka Lielajā estrādē klātienē apskatīja arī Rīgas pilsētas pašvaldības pagaidu administrācijas pārstāvji Artis Lapiņš un Aleksejs Remesovs, vides aizsardzības un reģionālās attīstības ministrs Juris Pūce, finanšu ministrs Jānis Reirs, Kultūras ministrijas eksperts Jānis Dripe, Rīgas domes Īpašuma departamenta direktore Aija Rimicāne, Rīgas domes Īpašuma departamenta Būvniecības pārvaldes priekšnieks Rihards Rusins, PS  “LNK, RERE” projekta direktors Valdis Koks, SIA „Rīgas meži” valdes priekšsēdētājs Aivars Tauriņš, arhitekti Juris Poga un Austris Mailītis, Latvijas Nacionālā kultūras centra direktore Signe Pujāte, Valsts izglītības satura centra Neformālās izglītības departamenta vadītāja Agra Bērziņa, Eiropas parlamenta deputāte Dace Melbārde, Dziesmu un deju svētku rīcības komitejas locekļi, virsdiriģenti un projektā iesaistīto institūciju, kā arī mediju pārstāvji.
Mežaparka Lielās estrādes ēkas telpu izbūves darbi tiks pabeigti noslēdzošajā B posma  otrajā kārtā līdz 2021. gada decembrim, par kuriem Rīgas domes Īpašuma departaments 21. maijā ir izsludinājis iepirkuma procedūru.
Jau ziņots, ka atbilstoši pieejamajam finansējumam un būvniecības prasību izpildei tādā apjomā, kas ļauj daļēji ekspluatēt estrādes ēku, izstrādātais būvprojekts Mežaparka Lielās estrādes pārbūves B daļai tika sadalīts divos posmos: 1.posmā, lai nodrošinātu 2020.gadā paredzētos XII Latvijas Skolu jaunatnes dziesmu un deju svētkus; 2.posmā paredzot pilnu būvprojekta realizāciju 2023.gadā, lai savlaicīgi sagatavotos XXVII Vispārējiem Dziesmu un XVII Deju svētkiem. Tomēr valstīs izsludinātās ārkārtas situācijas laikā svētkus norises laiks tika pārcelts par gadu un tika grozīti arī plānotie būvniecības darbu termiņi.
Mežaparka Lielās estrādes atjaunošana aizsākās 2016. gada 11. martā, kad Rīgas pašvaldība un Latvijas Nacionālais kultūras centrs parakstīja līgumu ar Jura Pogas un Austra Mailīša arhitektu birojiem par būvprojekta izstrādi.
Informāciju sagatavoja: Rīgas domes Sabiedrisko attiecību nodaļas projektu koordinatore Baiba Gailīte, tālr. 67181181, e-pasts baiba.gailite@riga.lv
Rīgas domes Sabiedrisko attiecību nodaļa
<<< Apbalvoti konkursa “Manas idejas top Rīgā” uzvarētāji
>>> Aicinām klientus turpināt iesniegt dokumentus departamentam attālināti
Sakņu (ģimenes) dārzu zemes nomas līguma paraugs
Apmaiņai izmantojamo zemesgabalu saraksts
Līdzvērtīgas zemes kompensācijas fonds
No privātpersonām nomāto īpašumu saraksts
Darbība ar vidi degradējošām būvēm
Rīgas valstspilsētas pašvaldības līdzfinansējums kultūrvēsturiskā būvmantojuma saglabāšanai
« Mai   Jūl »
Saņēmējs (pasūtītājs) Rīgas valstspilsētas pašvaldība
Adrese: Rātslaukums 1, Rīga, LV-1050
RD iestāde: Rīgas domes Īpašuma departaments
RD iestādes adrese: Riharda Vāgnera iela 5,Rīga, LV-1050
RD iestādes kods: 214
Banka – Luminor Bank AS Latvijas filiāle
Bankas kods - RIKOLV2X
Adrese: Riharda Vāgnera iela 5, Rīga, LV-1050
Adrese: Kalēju ielā 10, Rīga, LV-1050
Pirmdienās no plkst. 8.30 līdz 18.00
Otrdienās no plkst. 8.30 līdz 17.00
Trešdienās no plkst. 8.30 līdz 17.00
Ceturtdienās no plkst. 8.30 līdz 17.00
Piektdienās no plkst. 8.30 līdz 16.00
Pārtraukums no plkst. 12.00 līdz 12.30
Pirmdienās no plkst. 9.00 līdz 18.00
Otrdienās no plkst. 9.00 līdz 17.00
Trešdienās no plkst. 9.00 līdz 17.00
Ceturtdienās no plkst. 9.00 līdz 17.00
Piektdienās no plkst. 9.00 līdz 16.00
Pārtraukums no plkst. 12.00 līdz 12.30
Informatīvais paziņojums par personas datu apstrādi
Informējam, ka šajā tīmekļvietnē tiek izmantotas tehniskās sīkdatnes. Vairāk par sīkdatnēm lasīt ŠEIT.
Tīmekļvietnes kļūdu gadījumā lūgums rakstīt uz e-pasta adresi: id_it@riga.lv